શકમંદ ગુનેગારની ટોળાશાહી દ્વારા પિટાઈના કેસ જોઈએ તો, 1 જુલાઇના રોજ મહારાષ્ટ્રના ધુલેમાં આવા પાંચ પુરૂષોને મોતને ઘાટ ઉતારી દેવામાં આવ્યા હતા. અહી આપણે એ પણ સમજવું રહ્યુ કે આ પ્રકારની ક્રિયાઓ હંમેશા પૂર્વયોજિત હોય તેવું નથી કે લોકો હંમેશા તેમનો વાજબી કે નિષ્પક્ષતાના ધોરણે ન્યાય તોળતા હોય તેવું પણ જરૂરી નથી. વાસ્તવમાં, પ્રતિકાર ન કરી શકાય તેવી ઘટનામાં સોશિયલ મીડિયા પરની પોસ્ટ્સ દ્વારા આવા પગલાંઓ માટે ઉશ્કેરવામાં આવે છે. દાખલા તરીકે, જ્યારે ટોળાએ કાયદો પોતાના હાથમાં લઈ લીધો હતો તે ધુલેના લિંચીંગનો કોઈ બચાવ કરી શકાય તેમ નથી. ત્યારે એવી દલીલ કરવામાં છે કે સ્થાપિત કાયદો અને વ્યવસ્થાતંત્ર સમયસર કાર્યવાહી કરી હોત તો લોકોએ જે કર્યુ તે કરતા રોકી શકાયા હોત. કાયદો કોઈ એકના હાથમાં આવી જાય પછી "શોર્ટ સર્કિટ" થયેલા કાયદો અને તાર્કિક વિચાર હિંસક ક્રિયામાં પરિણમી જાય છે. અલબત્ત કેટલાક અનુકરણીય અપવાદો પણ છે. જેમકે 2018માં ઉત્તરાખંડમાં પોલીસમેને એક વ્યક્તિને ટોળાના મારથી મરતો બચાવી લીધો હતો અને તાજેતરમાં મહારાષ્ટ્રના માલેગાંવમાં સ્થાનિક લોકોએ મહિલાઓ સહિત 5 જણાને એક ટોળા દ્વારા થયેલા હુમલામાં મરતા બચાવ્યા હતા.